เห็นร้านนี้เปิดใหม่ใน J Avenue ทองหล่อ 15 ข้างๆ After You เลยอยากมาลองดูสักหน่อย เพราะปกติเป็นคนที่ชื่นชอบ Ramen เป็นทุนเดิมอยู่แล้ว มาถึงก็สั่งตัว Signature ของทางร้าน Ikkousha Tonkusei Ramen (ไม่รู้เขียนถูกรึเปล่า) เป็นราเม็งซุปกระดูกหมู ไข่ต้ม และหมูชาชู
ผมชอบที่เส้นเหนียวนุ่มกว่าร้านอื่นมาก แต่หมูชาชูเฉยๆ ก็หมูธรรมดา ส่วนน้ำซุปก็เจือจางไปหน่อย ต้องเติม Ramen Sauce นิดนึงรสชาติถึงจะโอเค ซึ่งปกติราเม็งที่อร่อยไม่จำเป็นต้องเติมอะไร อีกเรื่องคือน้ำซุปมีฟอง น่าจะตักหองออกจากซุปก่อนนะครับ ส่วนเกี๊ยวซ่าอร่อยดีครับ แต่ชิ้นเล็กไปหน่อย โดยรวมโอเคนะครับ มีลูกค้าเป็นคนญี่ปุ่นเยอะพอสมควร มีการตกแต่งร้าน การบริการสไตล์ญี่ปุ่น ที่จะมีกล่องไว้ใส่กระเป๋าไว้ใต้โต๊ะ
ร้านนี้กลางๆครับไม่แย่ ไม่ได้ดีมาก 3 ดาวครับ